stanford-oval/wikipedia huggingface dataset:
Internalismi ja eksternalismi (tietoteoria)

Internalismi ja eksternalismi ovat tietoteoriassa uskomusten oikeutusteorioihin liittyviä näkökantoja. Internalismin mukaan kaikki mitä tarvitaan uskomuksen oikeutukseen on suoraan tietoisuuden saatavilla. Internalismin mukaan siis uskomuksen oikeuttavat tekijät ovat joko toisia uskomuksia tai erilaisia kokemuksia. Eksternalismin mukaan uskomusten oikeutukseen vaikuttavat puolestaan vain tietoisuuden ulkopuoliset (external) seikat.
Internalistisia oikeutusteorioita ovat ennen kaikkea fundamentalismi, jonka mukaan on olemassa perususkomuksia, joista muut uskomukset riippuvat ja jotka oikeuttavat muut uskomukset, sekä koherentismi, jonka mukaan uskomukset ovat oikeutettuja, jos ne sopivat yhteen muiden uskomusten kanssa. Eräs eksternalistinen oikeutusteoria on puolestaan reliabilismi, jonka mukaan uskomukset oikeuttaa tiedon tuottavan prosessin luotettavuus.
Eräs suosituimmista internalismia puoltavista perusteluista perustuu havaintoon siitä, että jos kuvittelemme ihmissubjekteja, jotka olisi kokonaan irrotettu ympäristöstään (esimerkiksi pahan kartesiolaisen demonin kaltaisen olennon toiminnan seurauksena), emme kuitenkaan ajattele, että nämä ihmiset lakkaisivat olemasta rationaalisia sen suhteen, ottavatko he havaitsemansa asiat sellaisina kuin ne ilmenevät. Tämä uuden pahan demonin argumentti internalismin puolesta (ja eksternalismia vastaan), jonka on ensimmäisenä esittänyt Stewart Cohen, perustuu siihen, että meidän kaltaisemme ihmisyksilöt ovat yhtä oikeutettuja uskomuksissaan kuin mekin uskoessamme mitä uskomme. Koska ajatuskokeeseen kuuluu, että näiden ihmisten uskomukset eivät ole luotettavien mekanismien tuottamia tai havaintokokemuksen takaamia, väite siitä, että uskomustemme oikeutus perustuisi tällaisiin asioihin, vaikuttaa kokevan haasteen. Eksternalistit ovat tarjonneet ongelmaan useita vastauksia, mutta tietoteoreetikot eivät ole yksimielisiä siitä, ovatko vastaukset olleet onnistuneita.
Kirjallisuutta

Cohen, Stewart (1984) "Justification and Truth", Philosophical Studies 46, pp. 279-296.
Sosa, Ernest (1991) "Reliabilism and Intellectual Virtue," in E. Sosa, Knowledge In Perspective, Cambridge Press, pp. 131-145.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Internalism and externalism
Käännös suomeksi
Sinisarviapila

| Sinisarviapila |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Faboideae
Suku::  Sarviapilat Trigonella
Laji::  caerulea
Kaksiosainen nimi
 Trigonella caerulea  (L.) Ser. 
Katso myös
   Sinisarviapila Wikispeciesissä   Sinisarviapila Commonsissa 
Infobox OKNimi-testi OK: 
Sinisarviapilan hedelmiä ja siemeniä
Sinisarviapila (Trigonella caerulea) on sarviapiloiden sukuun kuuluva yksivuotinen kumariinintuoksuinen hernekasvi. Sitä esiintyy Euroopassa. Sen pysty varsi kasvaa 20–60 senttimetriä korkeiksi. Lehdissä on kolme soikean pitkää sormilehdykkää. Kukinto on pitkäperäinen mykerömäinen terttu. Teriöt ovat vaaleansinisiä.
Aiheesta muualla

Laji.fi: Sinisarviapila (Trigonella caerulea)
Kasviatlas 2020: Sinisarviapilan (Trigonella caerulea) levinneisyys Suomessa
Integrated Taxonomic Information System (ITIS): Trigonella caerulea (englanniksi)
United States Department of Agriculture (USDA): Trigonella caerulea (englanniksi)
Flora of China: Trigonella caerulea (englanniksi)
Steeve Nguema Ndong

Steeve Wilfried ("Fhat") Nguema Ndong (11. joulukuuta 1971 Libreville, Gabon – 25. syyskuuta 2009 Johannesburg, Etelä-Afrikka) oli gabonilainen judoka. Hän kilpaili miesten yli 100 kg -luokassa vuoden 2000 kesäolympialaisissa Sydneyssä. Hän voitti vuonna 1998 luokkansa Afrikan-mestaruuden Dakarissa. Hän kuoli 37-vuotiaana sydänpysähdykseen silloisessa asuinmaassaan Etelä-Afrikassa.
House of Cards (Radioheadin kappale)

| ”House of Cards” Radiohead |
| --- | --- | --- |

Singlen tiedot
 Albumilta: In Rainbows
 Julkaistu: kesä 2008
 Formaatti: digitaalinen julkaisu, promo CD
 Tuottaja(t): Nigel Godrich, Radiohead
 Tyylilaji: alternative rock, taiderock
 Kesto: 05.28
 Levy-yhtiö: XL Recordings
Radioheadin muut singlet
| ”Nude” 2008 | ”House of Cards” 2008 | ”Reckoner” 2008 |
House of Cards on englantilaisen rock-yhtyeen Radioheadin single ja kahdeksas kappale yhtyeen vuoden 2007 albumilla In Rainbows. Kappale julkaistiin "Bodysnatchersin" kanssa promosinglenä. Kappaleen video julkaistiin kesäkuun 2008 lopussa.
Kappale oli ehdolla kolmen Grammyn saajaksi vuoden 2009 Grammy-palkintogaalassa, osioissa paras duon tai yhtyeen kappale, paras rock-kappale ja paras lyhyt musiikkivideo.
Kappaleet

"House of Cards" (radio edit)
"Bodysnatchers"
Musiikkivideo

Kappaleen musiikkivideo on siten erikoinen, että se tehtiin täysin ilman kameraa. Kappaleen video on luotu käyttämällä 3D- ja laserteknologiaa. Yhtyeen laulaja Thom Yorke kommentoi videota seuraavasti: "Minulla on aina ollut aate käyttää teknologiaa hyväksi erilaisella tavalla. Minua kiehtoi idea tehdä video elävästä elämästä ilman yhtäkään kameraa, pelkän laserin avulla."
Kappaleen musiikkivideon ohjasi James Frost, "kuvasi" Andre Lopez, ja sen tuotti ja muokkasi Tim Nackashi.
Videon digitaalisessa muodossa olevat tiedot on julkaistu Creative Commons Attribution-Noncommercial-Share Alike 3.0 -lisenssin alaisena, ja data on saatavilla Googlessa (Arkistoitu – Internet Archive).
Videolla näytetään Thom Yorkea, muita henkilöitä sekä erilaisia ympäristöjä. Videota vääristettiin, sekä siitä poistettiin "pisteitä" niin, että ne näyttävät poistuvan tuulen mukana.
Thom Yorke kappaleen musiikkivideolla.
Homefront (videopeli)

| Homefront |
| --- | --- |

Kehittäjä:  Kaos Studios Digital Extremes (Windows)
Julkaisija:  THQ
Jakelija:  Steam ja PlayStation Store
Käsikirjoittaja:  C.J. Kershner
Säveltäjä:  Matthew Harwood
Pelisarja:  Homefront
Pelimoottori:  Unreal Engine 3
Julkaistu:  NA 15. maaliskuuta 2011AUS 17. maaliskuuta 2011EU 18. maaliskuuta 2011JP 14. huhtikuuta 2011
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: M  Virheellinen ESRB-arvo PEGI: 16Virheellinen PEGI-arvo
Alusta:  Microsoft Windows, PlayStation 3, Xbox 360
Jakelumuoto:  Optinen levy ja digitaalinen jakelu
Lisää peliartikkeleitaVideopelien teemasivulla
Infobox OK   : 
| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 71,70 % (Xbox 360) 69,33 % (PlayStation) 68,89 % (Windows)
Metacritic: 70/100
Arvostelupisteet
Julkaisu: Pisteet
GameSpot: 7/10
IGN: 7/10
Homefront on Kaos Studiosin kehittämä ja THQ:n julkaisema ensimmäisen persoonan ammuntapeli. Peli julkaistiin maaliskuussa 2011  Microsoft Windowsille, PlayStation 3:lle ja Xbox 360:lle. Pelin jatko-osa, Homefront: The Revolution, julkaistiin vuonna 2016. Jatko-osaa on kehittänyt Crytek ja  Deep Silver.
Peli sisälsi 32 pelaajan moninpelin, kunnes THQ sulki palvelimet vuonna 2013.
Juoni > Taustatarina

Vuonna 2013 Kim Jong-unin hallitsema Pohjois-Korea suorittaa ydinkokeita ja yhdistyy Etelä-Korean kanssa yhtenäiseksi suurvaltioksi (engl. Greater Korean Republic, GKR). Vuonna 2015 Iranin ja Saudi-Arabian välinen sota aiheuttaa öljyn hinnan valtavan nousemisen. Yhdysvaltain asevoimat lopettaa suurimman osan ulkomailla käymästään sotilaallisesta toiminnasta. Japani ei saa suojelua Yhdysvalloilta ja joutuu lopulta miehitetyksi ja liitetyksi osaksi GKR:ää.
2020-luvun alussa Yhdysvallat kärsii taloudellisesta katastrofista ja Aasiasta levinneestä influenssa-aallosta, johon menehtyy miljoonia yhdysvaltalaisia. Meksikon pohjoisraja suljetaan influessan edetessä Pohjois-Amerikassa. GKR:n laajentuminen Aasiassa on alkanut muistuttaa Japanin laajentumista. GKR:n avaruuteen laukaisema tuhoase, joka on naamioitu satelliitiksi, aiheuttaa Yhdysvaltoihin suuren sähkömagneettisen pulssin. Aiheutunutta kaaosta hyödyntäen
Korean armeija (Korean People’s Army, KPA) aloittaa invaasion, jonka seurauksena Mississippijoen läntinen puoli joutuu korealaisten hallintaan. Yhdysvaltain asevoimat onnistuvat turvaamaan itäisen puolen.
Juoni > Pelin tarina

Pelin alussa on kulunut kaksi vuotta korealaisten invaasiosta. Coloradolainen Robert Jacobs, entinen merijalkaväen helikopteripilotti, todistaa kuinka korealaiset miehittäjät kohtelevat siviilejä ja erityisesti kapinallisia julmasti. Korealaiset lähettävät Jacobsin matkalle kohti Alaskaa, mutta kuljetusauto joutuu yhdysvaltalaisen vastarintaliikkeen väijytyksen kohteeksi. Jacobs viedään Oasis-nimiseen tukikohtaan, jossa hänet värvätään vastarintataistelijaksi.
Jacobs sekä entinen merijalkaväen sotilas Connor, coloradolainen metsästäjä Rianna ja teknikko Hopper pyrkivät varastamaan korealaisilta polttoainetta hajanaiselle Yhdysvaltain armeijalle. Arnie-niminen ”sisäpiiriläinen” lupaa välittää vastarintaliikkeelle jäljittimiä, joilla polttoainetta kuljettavat kuorma-autot voitaisiin jäljittää ja varastaa. Arnie paljastuu petturiksi, jolloin vastarintataistelijat joutuvat surmaamaan sekä hänet että paikalle saapuvia korealaisia sotilaita. Vastarintataistelijat pakenevat baseball-kentälle, joka paljastuu suureksi joukkohaudaksi. Taistelu jatkuu, kunnes Jacobs, Connor ja Rianna onnistuvat asettamaan jäljittimen yhteen kuorma-autoista. Palatessaan Oasikseen vastarintataistelijat huomaavat sen paljastuneen ja joutuneen tuhotuksi. Korealaiset surmaavat kaupungin asukkaita kostotoimenpiteenä vastarintaliikkeen suorittamasta hyökkäyksestä. Vastarintataistelijat onnistuvat viime hetkellä pakenemaan Coloradosta.
Vastarintajoukko aloittaa varastamansa helikopterin avulla hyökkäyksen polttoainetta kuljettavaa kuorma-autosaattuetta vastaan. Varastettu öljy kuljetetaan Yhdysvaltain asevoimille San Franciscoon. Marinin piirikunnasta vastarintaliike ja eheytetyt asevoimat aloittavat suuren vastahyökkäyksen, jonka tavoitteena on San Franciscon valtaaminen Golden Gate Bridgen kautta. Sillalla käytävässä taistelussa yhdysvaltalaiset joutuvat alakynteen, jolloin Connor uhraa henkensä etenemällä korealaisten linjaan ja aiheuttamalla sinne ilmaiskun. Korealaiset perääntyvät ja yhdysvaltalaiset valtaavat kaupungin. Yhdysvaltalaiset aloittavat onnistuneiden hyökkäyksien sarjan San Franciscon lahden ympäristössä ja onnistuvat valtaamaan takaisin koko läntisen osan Yhdysvaltoja. Korealaiset joukot kukistetaan ja lopulta poistetaan mantereelta.
Romaani

John Milius ja Raymond Benson ovat kirjoittaneet aiheeseen liittyvän romaanin Homefront: The Voice of Freedom, joka julkaistiin tammikuussa 2011. Romaani pohjustaa videopelin tarinaa kertomalla tarinan Ben Walker -nimisestä yhdysvaltalaisesta toimittajasta, joka todistaa kotimaansa joutuvan miehitetyksi.
Aiheesta muualla

Homefront MobyGamesissa (englanniksi)
Spencer Pratt

| Spencer William Pratt |
| --- | --- |
 Spencer Pratt, 2009
Henkilötiedot
Syntynyt: 14. elokuuta 1983 (ikä 41) Los Angeles, Kalifornia
Ammatti:  televisiopersoona
Puoliso:  Heidi Montag
Spencer Pratt (s. 14. elokuuta 1983) on yhdysvaltalainen televisiopersoona. Hän on tuttu MTV:n tositelevisiosarjoista Malibun prinssit ja The Hills.
Pratt meni naimisiin The Hills -sarjan näyttelijän Heidi Montagin kanssa 25. huhtikuuta 2009. Pariskunta on osallistunut ohjelmaan I'm a Celebrity... Get Me out of Here.
Lokakuussa 2017 parille syntyi poika. Lapsi on pariskunnan ensimmäinen.
Aiheesta muualla

Spencer Pratt Internet Movie Databasessa. (englanniksi)
St. Petersburger Herold

St. Petersburger Herold oli Pietarissa vuosina 1875–1914 ilmestynyt saksankielinen sanomalehti. Elokuussa 1914 sen nimeksi tuli Petrograder Herold.
Franz Geselliuksen perustama St. Petersburger Herold oli vanhemman St. Petersburger Zeitungin ohella Pietarin suurin saksankielinen sanomalehti. Se oli sisällöltään monipuolinen ja journalistisesti korkeatasoinen päivälehti, joka sisälsi myös viihteellistä aineistoa ja julkaisi useita maksuttomia liitteitä. Lehti myötäili hallituksen politiikkaa, vaikka sitä on toisaalta kuvattu kilpailijaansa  liberaalimmaksi tai keskiluokkaisemmaksi. Pietarin lisäksi St. Petersburger Herold levisi myös muualle Venäjälle.
Vuonna 1891 Gesellius perusti lehden taakse yhtiön, joka harjoitti myös muuta kustannustoimintaa ja painoi monien pietarilaisten kustantamojen tuotteita. Ensimmäisenä päätoimittajana työskenteli E. Schmidt, myöhemmin Leo Furcht ja vuodesta 1908 Gustav Pipirs. Jälkimmäisen aikana St. Petersburger Herold joutui usein hankaluuksiin sensuurin kanssa, mikä ei Venäjällä tuohon aikaan ollut mitenkään poikkeuksellista.
St. Petersburger Heroldin levikki oli 6 900 kappaletta vuonna 1913. Lehden toiminta vaikeutui ensimmäisen maailmansodan alettua ja viranomaiset lakkauttivat sen joulukuussa 1914. Kustannusyhtiö lopetti toimintansa vuonna 1915, ja vuonna 1917 sen kirjapainon osti pietarilainen kustantamo Ogni.
Soundtrack to Apotheosis

| Soundtrack to Apotheosis Obscura Qalma |
| --- | --- | --- |

Studioalbumin tiedot
 Julkaistu: 8. heinäkuuta 2022
 Tyylilaji: Blackened death metal
 Kesto: 45.33
Obscura Qalman muut julkaisut
| Apotheosis 2021 | Soundtrack to Apotheosis 2022 |   |
Soundtrack to Apotheosis on italialaisen blackened death metal -yhtye Obscura Qalman toinen albumi. Se julkaistiin toisena levynä erikoispainoksessa debyyttialbumin, Apotheosis:in kanssa rajoitetussa painoksessa. Levyllä ei kuulla lainkaan laulua, vaan se on instrumentaalinen versio edeltäjästään.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Impure Black Enlightenment (Orchestral Version) | 4.09 |  |  |  |  |  |  |  |
| 2. | Gemini (Orchestral Version) | 5.18 |  |  |  |  |  |  |  |
| 3. | The Forbidden Pantheon (Orchestral Version) | 5.02 |  |  |  |  |  |  |  |
| 4. | Transcending the Sefirot (Orchestral Version) | 4.19 |  |  |  |  |  |  |  |
| 5. | Fleshbound (Orchestral Version) | 4.02 |  |  |  |  |  |  |  |
| 6. | Telemachus Complex (Orchestral Version) | 5.29 |  |  |  |  |  |  |  |
| 7. | Paradise Lost (Orchestral Version) | 6.46 |  |  |  |  |  |  |  |
| 8. | Imperial Cult (Orchestral Version) | 4.29 |  |  |  |  |  |  |  |
| 9. | Awaken a Shrine to Oblivion (Orchestral Version) | 5.59 |  |  |  |  |  |  |  |
|  |  | 45.33 |  |  |  |  |  |  |  |
Kokoonpano

Theo - Bassokitara, taustalaulu
Res - Rummut
Sartorius - Rytmikitara
Sirius - Laulu, rytmikitara
Aiheesta muualla

Soundtrack to Apotheosis Discogsissa. (englanniksi)
Albumi Soundtrack to Apotheosis Encyclopaedia Metallum -sivustolla (englanniksi)
Albumi Soundtrack to Apotheosis Bandcamp -sivustolla (englanniksi)
Sininenäahven

| Sininenäahven |
| --- | --- |
 Marmorikuvioinen sininenäahvennaaras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Labroidei
Heimo::  Kirjoahvenet Cichlidae
Suku::  Labeotropheus
Laji::  fuelleborni
Kaksiosainen nimi
 Labeotropheus fuelleborni  Ahl, 1926 
Katso myös
   Sininenäahven Wikispeciesissä   Sininenäahven Commonsissa 
Infobox OKNimi-testi OKIUCN-testi OK: 
Sininenäahven (Labeotropheus fuelleborni) on yksi afrikkalaisen Malawijärven endeemisistä kirjoahvenlajeista. Sitä esiintyy koko järven alueella ja sitä pidetään myös akvaariokalana.
Koko ja ulkonäkö

Sininenäahvenista koiras voi kasvaa huomattavasti naarasta kookkaammaksi. Se voi kasvaa jopa 30 cm pitkäksi, kun naaras puolestaan saavuttaa hieman vajaan 9 cm:n pituuden. Sininenäahvenkoiraat ovat yleensä vaaleansinisiä tummansinisin pystyraidoin. Evät ovat väriltään oranssit. Naaraat ovat yleensä keltaisia. Toisinaan tavataan marmorikuvioisia yksilöitä, joissa voi olla sinisen eri sävyjen lisäksi myös punaisia pisteitä
Käyttäytyminen

Sininenäahvenilla on reviiri, mutta muuten ne eivät ole erityisen aggressiivisia.
Vesiolot ja ravinto

Sininenäahvenet viihtyvät parhaiten vedessä, jonka lämpötila on 22–25 °C. Mieluiten ne viihtyvät kivikkopohjaisissa ympäristöissä ja veden tulisi olla hapekasta, joten akvaarioissa tulisi olla hyvä hapetinlaitteisto. Yleensä sininenäahvenet ruokailevat yksin tai pienissä ryhmissä muiden lajien kanssa käyttäen ravintonaan levää, matoja ja kasviaineksia. Akvaariossa kaloille voi antaa spirulina-hiutaleita ja kasviksia kuten salaattia.
Koiras
Stokastinen terrorismi

Kansankiihottaja
Stokastinen terrorismi tarkoittaa väkivallantekoja, joihin syyllistyvät satunnaiset ääriaatteiden kannattajat tai kannattajaryhmät poliittisten kansankiihottajien yllytyksen seurauksena.  Mitään tiettyä väkivallantekoa ei ole mahdollista ennustaa, mutta sellaisten tekojen todennäköisyys kasvaa julkisuuden henkilöiden lietsottua kuulijoita niihin puheillaan.
Termi ei ole lainopillinen, vaan sitä käyttävät tutkijat. Sana stokastinen on peräisin kreikan kielestä ja tarkoittaa satunnaista; sen vastakohta olisi deterministinen tai määritelty. Sana terrorismi viittaa siviiliväestöön kohdistettuun väkivaltaan, jonka vaikuttimena ovat ideologiset tai poliittiset syyt. Sanayhdistelmää "stokastinen terrorismi" pidetään matemaatikko Gordon Woon keksintönä. Woo etsi terroriteoille syytä median uutisoinnista. Myöhemmin bloggaaja "G2geek" kuvaili median välittämää yllytystä, joka johtaa väkivaltaan. G2geekin mukaan stokastinen terroristi ei ole se, joka tekee väkivaltaa, vaan se, joka yllyttää toisia väkivaltaan.
Tyypillisesti stokastisen terrorismin prosessi käynnistyy, kun jokin julkinen taho – henkilö tai järjestö – suuntaa vihamielistä puhetta kohteeksi valitsemaansa ryhmään tai yksilöön. Puhuja kenties pyrkii saamaan aikaan vaikutelman, että jokin suuri uhka kohtaa puhujan edustamaa sisäpiiriä. Puhuja saattaa julistaa kohteen olevan uhka, tai hän saattaa vitsailla väkivaltaisista ratkaisuista – mutta hän ei koskaan suoraan vaadi tai ohjaa kuulijoita tekemään terrori-iskua. Hän halventaa ja muuttaa kohdettaan asteittain epäinhimillisemmäksi kuulijoiden mielissä. Hänen sanomansa leviää ja vahvistuu sosiaalisen median ja massamedian kautta.
Kuulija reagoi sanomaan vihalla, inholla ja pelolla, mihin puhuja kenties pyrkiikin. Kun kuulijan mitta täyttyy, hän hyökkää maalitettuun kohteeseen puhujan siitä tietämättä.
Jälkeenpäin puhuja tuomitsee väkivallan yleisluontoisesti; vakuuttaa puolustavansa lakia ja järjestystä; tai kiistää, että kukaan olisi koskaan voinut ennustaa iskua, ja näin hän suojaa itsensä syytöksiltä. Puhuja saattaa todellisuudessa olla tietämätön puheensa seurauksista tai hän saattaa olla niistä hyvin tietoinen ja suorastaan toivoa väkivallantekoja tapahtuviksi, mutta usein näitä vaikuttimia on mahdotonta selvittää tarkalleen.
Kernbergin teorian mukaan taantunut yhteisö nostaa esiin narsistisen johtajan, joka puheellaan jakaa yhteisön sisäpiiriin ja ulkopuolisiin. Ulkopuoliset muodostavat yhteisön olemassaololle välittömän uhan, ja sen vuoksi yhteisön on puolustauduttava väkivaltaa käyttäen, mikä johtaa terroritekoihin ulkopuolisiksi nimettyjä kohtaan.
Stoke

Stoke on yleisimpiä paikannimiä Englannissa.
Stoke, Cheshire
Stoke, Cheshire
Stoke, Kent
Stoke, Suffolk
Stoke-on-Trent, Staffordshire
Stoke Abbott, Dorset
Stoke Ash, Norfolk
Stoke Bardolph, Nottinghamshire
Stoke Bliss, Herefordshire
Stoke Bruerne, Northamptonshire
Stoke Canon, Devon
Stoke Climsland, Cornwall
Stoke d'Abernon, Surrey
Stoke Doyle, Northamptonshire
Stoke Ferry, Norfolk
Stoke Fleming, Devon
Stoke Gabriel, Devon
Stoke Gifford, Bristol
Stoke Golding, Leicestershire
Stoke Goldington, Milton Keynes
Stoke Hammond, Buckinghamshire
Stoke Holy Cross, Norfolk
Stoke Lacy, Herefordshire
Stoke Lyne, Oxfordshire
Stoke Mandeville, Buckinghamshire
Stoke Newington, Lontoo
Stoke upon Tern, Shropshire
Stoke Poges, Buckinghamshire
Stoke Prior, Worcestershire
Stoke Row, Oxfordshire
Stoke St Gregory, Somerset
Stoke St Mary, Somerset
Stoke St Michael, Somerset
Stoke-sub-Hamdon, Somerset
Stoke Talmage, Oxfordshire
Stoke Trister, Somerset
Lisäksi:
Stoke, Kanadan Quebec
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Stoke”, voi hakea sivunnimihaulla, laajalla sivunnimihaulla tai tekstihaulla.
Steenin I hallitus

Steenin I hallitus
Steenin I hallitus oli Norjan hallitus 6. maaliskuuta 1891 – 2. toukokuuta 1893. Se koostui pelkästään Venstrestä.
Ministerit

Pääministeri
Johannes Steen
Valtiovarainministeri
Johannes Steen
Pääministeri Tukholmassa
Otto Blehr
Oikeusministeri
Ole Anton Qwam
Tilintarkastusministeri
Hans Nysom 6.3.1891–28.11.1891
Thomas von Westen Engelhart 28.11.1891–15.7.1892
Jacob Otto Lange 15.7.1892–2.5.1893
Sisäministeri
Wollert Konow
Kirkko- ja opetusministeri
Vilhelm Andreas Wexelsen 6.3.1891–15.7.1892
Carl Berner 15.7.1892–2.5.1893
Puolustusministeri
Peter Theodor Holst
Työministeri
Hans Nysom
Hyvinkää Falcons

| Hyvinkää Falcons |
| --- | --- |

Seura
Perustettu:  1980 2011 HAJS ry.
Kotikenttä:  Hyvinkään urheilupuisto Perttulan kenttä
Kaupunki:  Hyvinkää
Miesten sarjataso:  II-divisioona
Värit:                
Puheenjohtaja:  Vesa Jokinen
Miesten päävalmentaja:   Drenit Mulaj
Naisten päävalmentaja:  
Peliasu

Mitalit
Spagettimalja:  2 (1987, 1994)
Rautamalja:  2 (1992, 2012)
Infobox OKNimi-testi OK: 
Hyvinkää Falcons on vuonna 1980 perustettu Hyvinkääläinen amerikkalaisen jalkapallon ja käsipallon erikoisseura. Kaudella 2019 seuran amerikkalaisen jalkapallon edustusjoukkue osallistuu miesten II-divisioonaan ja naisten edustusjoukkue naisten II-divisioonaan.
Historia > Seuran alku

Northern Newland Falcons ry. perustettiin elokuussa 1980 ja ensimmäinen talvi käytettiin perusteiden opetteluun ja oikeiden varusteiden saapumisen odotteluun. Toukokuussa 1981 Falcons sai ensimmäiset jenkkifutis-varusteensa lahjoituksina amerikkalaisilta lukioilta. Falcons osallistui samana vuonna myös ensimmäistä kertaa SAJL:n alaisiin sarjaotteluihin ja tuloksena sarjassa oli 6. sija. Sama lopputulos toistui myös kaudella 1982. Pääsiäisenä 1983 Falcons pelasi Turun Trojansia vastaan hallipelin, jonka panoksena oli paikka Pariisissa pelattavaan Rose Bowl-turnaukseen. Falcons voitti tuon ottelun, mutta liitto lähetti kuitenkin Suomen edustajaksi Trojansin. Kausi 1983 oli muutenkin tuloksellisesti heikko ja lopulta päättyi putoamiseen I-divisioonaan. Vuonna 1984 Falcons oli ensimmäisellä divarikaudellaan sarjan neljäs.
Historia > Dutchin aikakausi

Keväällä 1985 Falconsin päävalmentajaksi tuli amerikkalainen Roger "Dutch" Ouderkirk, joka toi mukanaan uutta tietotaitoa ja ennen kaikkea uudenlaisen harjoitusilmapiirin Hyvinkäälle. Ensimmäinen kausi Dutchin alaisuudessa toi tulokseksi kolmannen sijan ykkösdivisioonassa. Falcons aloitti myös junioritoiminnan kesän 1985 aikana. Toisella Dutchin kaudella Falconsin otteet paranivat entisestään, mutta sijoitus sarjassa oli jälleen kolmas ja nousu jäi haaveeksi.
Kaudella 1987 Falcons kärsi tappion vain avausottelussaan ja eteni aina Spgettimaljaan saakka. Hyvinkäällä pelattu finaali päättyi kotijoukkueen 10-7 voittoon Helsinki Whipsistä ja Falcons nousi neljän divarikauden jälkeen takaisin Vaahteraliigaan. Junioreissa sekä B- että C-juniorit saavuttivat Suomen Mestaruuden. Kaudella 1988 Falconsin edustus saavutti tavoitteensa liigapaikan säilyttämisestä ja sijoittui sarjassa kuudenneksi. Seuran A-juniorit voittivat Suomen Mestaruuden.
Historia > 1989-2000

Dutchin kausi päättyi kauteen 1988 ja joukkueen ruoriin kaudelle 1989 asettui Jim Foster. Liigassa joukkueen sijoitus parani edellisestä kaudesta nyt sijalle viisi. A-juniorit nappasivat SM-hopeaa.